{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Prijedlogu odluke o osnovici za izračun iznosa naknade za rad udomitelja i iznosa opskrbnine "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Udruga udomitelja \"NADA\" Ivanec","ODLUKU O OSNOVICI ZA IZRAČUN IZNOSA NAKNADE ZA RAD UDOMITELJA I IZNOSA OPSKRBNINE","U potpunosti se slažemo s komentarom gospođe Jasne Bukovčan i podržavamo u cijelosti njezin stav.  \nSmatramo da je predložena opskrbnina za dječicu od 0-3 godine nije dostatna niti stimulativna. Predlažemo da se opskrbnina izjednači s djecom iznad 7 godina. Stiče se utisak da udomiteljstvo za male bebe više nije  prioritet. Svi smo svjesni koliko je malo mladih udomiteljskih obitelji i kako ih je teško dobiti u udomiteljstvo. Uz to djeca te dobi nemaju pravo na đeparac koji bi se  trošio za njihove potrebe.  Vidljivo je  nažalost da se novim prijedlogom opskrbnina najviše štedi na malim bebama što će se sigurno odraziti na kvalitetu skrbi o toj kategoriji djece koja imaju i te kako velike potrebe.","Nije prihvaćen","Određivanje iznosa opskrbnine za potrebe korisnika nije predmet uređenja ove Odluke."]
[2,"Jasna Bukovčan","ODLUKU O OSNOVICI ZA IZRAČUN IZNOSA NAKNADE ZA RAD UDOMITELJA I IZNOSA OPSKRBNINE","Postovanje!\nUdomiteljica sam uglavnom bebica i moram iznijeti svoje nezadovoljstvo sto su bebice svrstane u najjeftiniju kategoriju djece smjestene u udomiteljske obitelji, tim vise sto im je jos k tome ukinut i dzeparac. Imala sam i djecu starijeg predskolskog uzrasta kao i skolskog pa smatram da sam kompetentna govoriti o usporedbi njihovih troskova i potrebnoj visini opremnine. Nimalo ne osporavam odredenu visinu opremnine skolske djece, ali, vjerujte mi da potrebe bebica nisu nista manje (usudim se reci, jos i vece). Kod otvaranja udomiteljstva ne postoji obaveza imati pripremljenu sobu za bebe nego za vecu djecu. Kad sam neplanirano dobila bebu iz rodilista, apsolutno nista nisam imala za nju, a bebica mi je dosla u peleni, bodicu i hlacicama...sve sam morala kupovati od dudica i bocica do kompletne opreme za bebu. Jednokratna pomoc od 1.500 kn sto sam dobila od CZSS za hranu i pelene nije bila dostatna do prve bebine opremnine. Takve bebice ne mozete uvrstiti u svoj dnevni jelovnik...njima je potrebna posebna hrana, posebni cajevi, posebni deterdzenti za rublje, posebno bebice dodu narusenog zdravlja i jako slabog imuniteta zbog roditeljske nebrige, a sve moras sam kupovati, nema nista na recept. Da dijete izvuces iz vidljivo loseg zdravstvenog stanja kupi inhalator, kupi aspirator, na litre fiziloske, kapi za grceve i posebne higijenske i kozmeticke proizvode, sirupice za jacanje imuniteta... Male bebice naocigleg rastu i svaki mjesec im je potrebna druga velicina robice, a svaki komadic odjevnog predmeta za bebice jednako kosta kao i za skolsko dijete kojemu robicu kupujete sezonski, bebice vam moraju 24 sata biti pod budnim okom i apsolutno niti jedan trenutak nemate za sebe (posebno opterecenje je strah od eventualne \"smrti u kolijevci\"). Ako bebice usporedujemo sa starijiom djecom predskolskog i skolskog uzrasta, one su potpuno bespomocne bez budnog nadzora udomitelja dok starija djeca su ipak samostalnija (govorim o zdravoj djeci). Znaci, udomitelj s bebicama je puno optereceniji nego sa starijom djecom, a udomiteljska naknada je ista. Do sada za opremninu za bebine potrebe nisam imala dovoljno nego sam cesto i od udomiteljske naknade morala namaknuti, a sada, pored svih ovih poskupljenja, bebicama je dodijeljena najmanja opremnina i jos ukinut dzeparac! Nije li bio cilj i prioritet udomiteljima smjestati bebice i malu djecu? Trenutno se osjecam kao da nas udomitelje bebica kaznjavate! Zasto? Uglavnom su bebice i udomitelji bebica svagdje zakinuti, a sada jos i najnizom opremninom.\nAko govorimo o jednokratnim naknadama bebe imaju pravo na naknadu od Zaklade i dobiju naknadu prilikom smjestaja i to je to. Za nista drugo nemamo vise pravo traziti jednokratnu jer kao sve dobijemo u opremnini (koja jedva pokriva potrebe bebe). S druge strane za skolsku djecu se dobije i jednokratna prilikom smjestaja, povrat za knjige, za izlete i dodatne potrebe u skoli (naravno, pored redovnih mjesecnih opremnina). Sve radionice bilo da organiza CZSS ili Udruge takoder su prilagodene skolskoj djeci i starijoj predskolskoj djeci. Nikad nitko ne razmislja o malim bebicama i njihovim udomiteljima pa da ih se nekako nagradi. Kad su organizirani izleti ili kraca ljetovanja u sklopu Udruge, nama s bebicama je opet problem (pogotovo ako imamo vise od jedne bebice). Vecu djecu mozes poslati samu jer bude organiziran nadzor, ali nitko nece preuzeti nadzor i brigu nad bebom jer je preriskantno i prevelika odgovornost. Znaci, s koje god strane gledamo, udomitelji s bebicama su u svakom pogledu zakinuti. Uglavnom te bebice uđu u postupak posvojenja (bar kod mene) i usrece nove roditelje, a sto ostaje udomitelju? Ogromna praznina u srcu koju nitko ne moze nadomjestiti i prazan novcanik jer od bebica ne mozete nista ustedjeti nego morate i od svoje naknade nadometnitu da bi zadovoljili potrebe bebe. \nUdomiteljica sam samac i u radnom odnosu pa cesto i nakon niza neprospavanih noci zbog bebice, normalno moram funkcionirati i na poslu. Mjesecno samo za cuvanje bebe do godinu dana starosti moram izdvojiti do 1000kn mjesecno za privatno cuvanje (koje mi nitko ne subvencionira) jer u jaslice ne primaju tako male bebe a na porodiljni ne mogu zbog uskracene porodiljne naknade. \nUdomiteljstvo radim iz ljubavi prema djeci kojima je ona uskracena, ali nekad ni ljubav nije dovoljna da bi beba dobila sve potrebno, a srce je ipak samo srce, nije stroj za tiskanje novca.\nZbog svega gore navedenog MOLIM VAS nemojte omalovazavati potrebe beba kao ni posao nas udomitelja koji se brinemo za bebe s takvim najnizim opremninama i ukidanjem dzeparca nego i bebama i nama udomiteljima omogucite jednaku financijsku potporu kako bi te bebe bile dostojno i najbolje moguce pripremljene za odlazak u svoje nove obitelji jer upravo su one koje odlaze na posvajanje i usrecuju bracne parove koji ne mogu imati svoju biolosku djecu.\nHvala Vam sto ste mi omogucili iznijeti problem nas udomitelja bebica i iskreno se nadam da cete opremnine bebica izjednaciti s opremninom ostale (zdrave) djece.","Nije prihvaćen","Određivanje iznosa opskrbnine za potrebe korisnika nije predmet uređenja ove Odluke."]